b'\n_START_ARTICLE_\nMakaronivorm\n_START_PARAGRAPH_\nMakaronivorm on ahjuvorm makaronidest. See k\xc3\xbcpsetatakse ahjus ahjuvormi sees. Makaronivormi p\xc3\xb5hilised koostisosad on makaronid, muna ja piima segu, maitseained ning juust katteks. V\xc3\xb5ib lisada ka muid toiduaineid, n\xc3\xa4iteks liha, kala, k\xc3\xb6\xc3\xb6givilju. S\xc3\xb6\xc3\xb6misel v\xc3\xb5idakse lisada ket\xc5\xa1upit._NEWLINE_Soomes on makaronivorm \xc3\xbcks k\xc3\xb5ige populaarsemaid toite. 2010. aastal l\xc3\xa4bi viidud k\xc3\xbcsitluse kohaselt (vastas 1100 inimest) on makaronivorm populaarsuselt teine igap\xc3\xa4evaselt \xc3\xb5htus\xc3\xb6\xc3\xb6giks valmistatav toit. Tihti valmistatakse seda hakklihaga. Toidupoodidest saab makaronivormi osta ka valmistoiduna, mida kodus soojendada.'